Diari Oficial de la Generalitat Valenciana


Sumari del DOGV 5264, del 23-05-2006 (2006/5740)

Acord de 6 de març de 2006, de la Comissió Territorial d'Urbanisme de València, relatiu a la taxació conjunta empresarial Sagunt 1, de Sagunt.
----------------------------------------------------------------------------------------------------------------------------------------------

### Dades del document

Número de DOGV
:   5264

Data del DOGV
:   23-05-2006

Secció del DOGV
:   V. ALTRES ANUNCIS - F) EXPROPIACIONS

Número del document
:   2006/5740


Organisme emissor
:   Conselleria de Territori i Habitatge

Tipus de document
:   Anunci

ACORD de 6 de març de 2006, de la Comissió Territorial d'Urbanisme de València, relatiu a la taxació conjunta empresarial Sagunt 1, de Sagunt. [2006/X5740]  
En relació amb l'expedient remés per la Conselleria d'Empresa, Universitat i Ciència, l'objecte de la qual és el procediment expropiatori per taxació conjunta dels terrenys destinats a millores d'infraestructures i accessos al polígon industrial denominat Parc Empresarial de Sagunt 1 (Parc Sagunt),en concret es projecta la duplicació de l'actual calçada de la carretera CV-309, les rotondes d'accés i la conducció d'aigua per a la portada des de la planta potabilitzadora i emissari a la depuradora d'aigües residuals. Aquests es troben en part delimitats dins dels respectius plans especials per a la constitució de patrimoni públic de sòl de Sagunt 1 i 2, i la declaració de utilitat pública i la necessitat d'ocupació dels terrenys es desprén de l'aprovació del Pla especial; s'hi destaquen els antecedents i fonaments jurídics següents:  
Antecedents:  
U. El conseller d'indústria, Comerç i Turisme, mitjançant una resolució adoptada el 25 de juny de 2004 va acordar aprovar el projecte d'expropiació per taxació conjunta, i va ser sotmés a informació pública per acord del ple d'aqueixa mateixa data i publicat en el DOGV núm. 4791, de 6 de juliol de 2004; en el BOP núm. 170 de 19 de juliol de 2004 i en el periòdic ABC del 17 de juliol de 2004. Igualment va ser notificat individualment als propietaris de les finques afectades. Durant el termini d'exposició pública s'han presentat diversos escrits d'al·legacions, de les quals l'administració actuant ha emés informe en l'Acord de data 31 de gener de 2005.  
Dos. El projecte consta de la llista de finques i descripció de béns i drets afectats, plans en què es determina l'àmbit territorial, amb fixació raonada del preu dels immobles i fulls de preu just individualitzades, per la qual cosa està complet i compleix amb el que estableix l'art. 135 del Text refós de la llei del sòl de 1976.  
Tres. Sagunt disposa de Pla general d'ordenació urbana que va ser aprovat definitivament per la Comissió Territorial d'Urbanisme en data 14 d'abril de 1992.   
Quatre. L'objecte d'aquest expedient, és el procediment expropiatori per taxació conjunta dels terrenys destinats a millores d'infraestructures i accessos al polígon industrial denominat Parc Empresarial de Sagunt 1 (Parc Sagunt), en concret es projecta la duplicació de l'actual calçada de la carretera CV-309, les rotondes d'accés i la conducció d'aigua per a la portada des de la planta potabilitzadora i emissari a la depuradora d'aigües residuals. Aquests es troben en part delimitats dins dels respectius plans especials per a la constitució de patrimoni púbic de sòl de Sagunt 1 i 2, i la declaració de utilitat pública i necessitat d'ocupació els terrenys es desprén de l'aprovació del Pla especial .  
Cinc. Durant la tramitació de l'expedient es va sol·licitar informe, amb data eixida 11 de novembre de 2005, a la Gerència Regional del Cadastre de la Delegació del Ministeri d'Economia i Hisenda.   
En data 21 de novembre de 2005 té entrada en aquest Servei Territorial de Planificació i Ordenació Territorial de València l'esmentat informe, en el qual, en resum, s'indica el següent:  
Quant a la valoració del sòl, segons el projecte de taxació conjunta es tracta de diferents classes de sòls amb diferents tipus d'afecció:  
. Sòls urbanitzable no programats inclosos en plans especials, afectat per expropiació definitiva.  
. Sòl urbanitzable no programat amb qualificació industrial i sistemes generals afectat per expropiació definitiva, servituds, i ocupació temporal.  
. Sòl urbanitzable no programat amb programa de desenvolupament presentat, afectat per servitud i ocupació temporal.  
. Sòl urbà Industrial, afectat per servitud i ocupació temporal.  
Per a la determinació del valor del sòl urbanitzable no programat s'ha aplicat correctament l'article 27.2 de la llei on s'especifica que es valorarà com a sòl no urbanitzable. El mètode utilitzat ha sigut el de comparació d'acord amb el que estableix el punt 1 de l'article 26 de la Llei 6/1998. Així, els criteris de valoració del sòl utilitzats en el projecte de taxació conjunta de referència es consideren conformes als fixats en l'article 26 de la Llei 6/1998.  
Quant a la valoració de les edificacions, arrendaments, plantacions i arrendaments. Les edificacions han sigut valorades amb independència del sòl, d'acord amb la normativa cadastral en funció del seu cost de reposició, corregit segons l'antiguitat, ús i estat de conservació, tal com s'estableix en l'article 31 punt 2 de la Llei 6/1998. Les indemnitzacions a favor dels arrendataris s'han fixat d'acord amb el que preveu la Llei d'expropiació forçosa i la Llei 49/2003, d'arrendaments rústics. Les plantacions, els sembrats, les obres i les instal·lacions que hi ha al sòl, llevat que pel seu caràcter de millores permanents hagen sigut tingudes en compte en la determinació del valor del sòl, s'han valorat correctament d'acord amb els criteris fixats per la Llei d'expropiació forçosa, segons estableix l'article 31.1 de la Llei 6/1998.  
Així, els criteris de valoració de les edificacions, obres, plantacions i arrendaments utilitzats en el projecte de taxació conjunta de referència es consideren conformes als fixats en l'article 31 de la Llei 6/1998.  
Pel que fa a la valoració dels drets reals sobre immobles: la valoració dels drets reals s'ha realitzat conforme a les disposicions sobre expropiació que específicament determina el preu just d'aquests. Així, els criteris de valoració dels drets reals, utilitzats en el projecte de taxació conjunta de referència es consideren conformes als fixats en l'article 32 de la Llei 6/1998.  
Quant a la Valoració de l'ocupació temporal: La valoració de l'ocupació temporal s'ha realitzat d'acord amb el que estableix l'article 115 de la Llei d'expropiació forçosa.  
A les valoracions resultants se'ls ha aplicat el premi d'afecció del 5% que estableix l'art 47 de la Llei d'expropiació forçosa. En resum, la valoració duta a terme per a l'expropiació pel procediment de taxació conjunta dels béns immobles, es troba conforme a la normativa vigent.  
Sis. La Comissió Informativa de la Comissió Territorial d'Urbanisme de València, en sessió efectuada el 27 de febrer de 2006, va emetre un informe relatiu al projecte que ens ocupa, complint així el que preceptua l'art. 23 del Decret 201/2003, de 3 d'octubre, del Govern Valencià, pel qual s'aprova el Reglament dels òrgans urbanístics de la Generalitat Valenciana.  
Fonaments jurídics  
Primer. L'aprovació definitiva dels projectes d'expropiació per taxació conjunta, correspon a la Comissió Territorial d'Urbanisme conforme al que estableixen els apartats del 6 al 8 de l'article 202 del Reglament de gestió urbanística, aprovat pel Reial Decret 3.288/1978, de 25 d'agost (d'ara en endavant RGU) i en l'article 10.e) del Reglament d'òrgans urbanístics de la Generalitat, aprovat per Decret 201/2003, de 3 d'octubre, del Govern Valencià.  
La resolució d'aprovació definitiva de la Comissió Territorial d'Urbanisme, haurà de limitar-se a un mer control de legalitat, sense cap valoració de l'oportunitat del projecte i al mateix temps, la intervenció d'aquest òrgan ho va a ser sense perjudici de la ulterior actuació del Jurat Provincial d'Expropiació, que serà qui en última instància, si hi ha oposició dels expropiats, resoldrà sobre el preu just. Així les coses, la intervenció de la Comissió haurà de limitar-se a la comprovació que la tramitació del projecte s'ha ajustat a la normativa vigent, que la documentació és suficient per a complir els preceptes legals i que el mètode de valoració efectuat s'ha ajustat als procediments legals.  
L'article 23 de la Llei 6/1998, de 13 d'abril, sobre règim del sòl i valoracions (d'ara en endavant LRSV) disposa que .a l'efecte d'expropiació, les valoracions del sòl s'efectuaran d'acord amb els criteris establits en aquesta llei, siga quina siga la finalitat que la motive i la legislació, urbanística o d'un altre caràcter, que la legitime.. D'aquesta manera, en aqueix simple control de legalitat que ens ocupa, de la qual cosa es tractarà fonamentalment és de comprovar l'adequació del projecte a aquesta llei i a la normativa complementària d'aquesta.  
Segon. L'expedient s'ha tramitat conforme al que estableixen els articles 138 i següents del Text refós de la llei del sòl de 1976, per la qual cosa s'han complit les garanties procedimentals exigibles.  
La STC de data 11 de juliol de 2001 declara inconstitucional l'art. 38 de la Llei del règim del sòl i valoracions, en el que es regulava que, en la tramitació de les expropiacions per taxació conjunta, el pagament o depòsit de l'import de la valoració establida per l'òrgan competent en aprovar el projecte d'expropiació habilitarà per a procedir a l'ocupació de la finca. Això no obstant, i per raó de la declaració d'inconstitucionalitat de la disposició derogatòria del Text refós de la Llei del sòl de 1992 (efectuada per la STC 61/1997) que derogava la Llei del sòl de 1976, s'ha rehabilitat d'aquest text legal, en l'art. del qual 138 s'arreplega el mateix contingut legal que en l'inconstitucional art. 38. Per tant, en defecte de regulació autonòmica, i per raó de la clàusula residual de l'art. 149.3 de la Constitució, el procediment de taxació conjunta serà el regulat per l'art. 138 de la Llei del sòl de 1976.  
Tercer. La tramitació de l'expedient no ha sigut correcta, en faltar la publicació del projecte en el Boletín Oficial del Estado, perquè únicament es va procedir a la informació pública, mitjançant inserció d'edicte en el Butlletí Oficial de la Província en el DOGV i en un diari no oficial de la província, amb la qual cosa s'incompleix el que estableix l'article 202.3 del Reglament de gestió urbanística, que exigeix la publicació en el BOE. Això no obstant, la Comissió Territorial d'Urbanisme considera que pot acceptar-se la interpretació de no resultar exigible la publicació en el BOE, atés que s'ha practicat publicació en el DOGV.  
D'altra banda, el projecte ha d'entendre's complet d'acord amb el que estableix l'article 135 del TRLS de 1976.  
Quart. La valoració del sòl ha d'efectuar-se seguint els criteris de l'article 27.2 i 26 LRSV per tractar-se de sòl urbanitzable no programat.  
Cinqué. Tal com disposa l'article 203.1 RGU, la resolució de la Comissió Territorial d'Urbanisme implicarà la declaració d'urgència de l'ocupació dels béns i drets afectats.  
A la vista de quant antecedeix la Comissió Territorial d'Urbanisme en sessió celebrada el 6 de març de 2006, acorda:   
1. Aprovar definitivament el projecte d'expropiació forçosa per taxació conjunta, l'objecte del qual és el procediment expropiatori per taxació conjunta dels terrenys destinats a millores d'infraestructures i accessos al polígon industrial denominat Parc Empresarial de Sagunt 1 (Parc Sagunt),  
2. Aprovar les valoracions de béns i drets a expropiar, com també resoldre totes les al·legacions presentades pels interessats en aquest procediment.  
3. Declarar la urgent ocupació dels béns i drets afectats.  
Contra aquest acord que no posa fi a la via administrativa, en allò que afecta el punt 3, es pot interposar recurs d'alçada davant la secretària autonòmica de territori i medi ambient, segons disposa l'article 74.3.c) de la Llei 5/1983, de 30 de desembre, de Govern Valencià i article 55 del títol IX del Decret 81/2003, de 27 de juny, del Consell de la Generalitat, que estableix l'estructura orgànica de les conselleries de l'administració de la Generalitat, en el termini d'un mes comptador a partir de l'endemà de la data de recepció d'aquesta notificació.  
Si és el cas les administracions públiques poden formular requeriment d'anul·lació o revocació segons disposa l'article 44 de la Llei 29/1998, de 13 de juliol, reguladora de la jurisdicció contenciosa administrativa, davant la secretària autonòmica de Territori i Medi Ambient per analogia amb l'article 74.3.c) de la Llei 5/1983, de 30 de desembre, de Govern Valencià i article 55 del títol IX del Decret 81/2003, de 27 de juny, del Consell de la Generalitat, que estableix l'estructura orgànica de les conselleries de l'administració de la Generalitat, en el termini de dos mesos comptadors a partir de l'endemà de la data de recepció d'aquesta notificació. L'esmentat article 44 de la Llei 29/1998 estableix literalment;  
Art. 44.1. En els litigis entre administracions públiques no cabrà interposar recurs en via administrativa. Això no obstant, quan una administració interpose recurs contenciós administratiu contra una altra, podrà requerir-la prèviament perquè derogue la disposició, anul·le o revoque l'acte, faça cessar o modifique l'actuació material, o inicie l'activitat a què estiga obligada.  
En el supòsit de no formular el requeriment indicat, les administracions públiques podran interposar, en el termini de dos mesos comptadors de la notificació, recurs contenciós administratiu davant la sala contenciosa administrativa del Tribunal Superior de Justícia de la Comunitat Valenciana, d'acord amb el que preveu l'article 46-1 de l'esmentada Llei 29/98.  
Tot això sense perjudici que es puga exercir qualsevol altre recurs o acció que es crega oportú.  
Respecte dels punts 1 i 2, no pot interposar-se cap recurs per tractar-se d'actes de tràmit que no donen lloc a la impossibilitat de continuar un procediment ni produeixen indefensió.  
Així mateix escau notificar aquesta resolució als interessats titulars de béns que figuren en el projecte d'expropiació, acompanyant a aquest còpia del corresponent full de preu just i significant-los que, en el termini dels 20 dies hàbils següents al de recepció d'aquesta notificació, podran manifestar per escrit davant aquesta Comissió Territorial d'Urbanisme la seua disconformitat amb la valoració establida en l'expedient aprovat. Si en aquest termini els interessats no formulen oposició a la valoració, s'entendrà acceptada la que es fixa en l'acte present d'aprovació de l'expedient, entenent-se determinat el preu just definitivament i de conformitat.  
Aquesta Comissió donarà trasllat dels fulls d'apreuament impugnats, juntament amb l'expedient, al Jurat Provincial d'Expropiació Forçosa de València, i la taxació dels béns es farà d'acord amb els criteris de valoració establits en la Llei sobre règim del sòl i valoracions.  
La qual cosa se certifica amb anterioritat a l'aprovació de l'acta corresponent i a reserva dels termes precisos que es deriven d'aquesta, conforme ho autoritza l'article 27-5 de la Llei 30/92, de 26 de novembre, de règim jurídic de les administracions públiques i del procediment administratiu comú (LRJAP-PAC).  
València, 6 de març de 2006.. El secretari de la Comissió Territorial d'Urbanisme: Álvaro Aleixandre Ortí.